text: 21-årig overfaldet
  30 oktober 2012 kl. 08.48
  En 21-årig mand, der var på vej hjem fra en bytur i Fredericia, er blevet overfaldet med et boldtræ.
  Overfaldet blev begået natten til lørdag mellem klokken 00.45 og 01.00 i Fredericia.
  Kæden røg af mandens cykel, og mens den 21-årige var ved at sætte den på igen, blev han overfaldet af fire-fem mænd, skriver Fredericia Dagblad.
  Han blev ramt adskillige gange med et boldtræ, og fik bl.a. slået nogle tænder løse og måtte syes i ansigtet.
  